કુદરતી તફાવતોને ધ્યાનમાં રાખીને ઇસ્લામે પુરૂષ અને સ્ત્રીને એકબીજાના સમોવડીયો નથી ગણ્યા. (આ આધુનિક યુગની જેમ નહી, જેઓ તેઓને દરેક પાસાથી સરખાં સમજે છે અને તેમની ભૂલ ભરેલી માન્યતાને લીધે તેના આકરા પરિણામો દરેક બાજુએ જોવા મળે છે.) પરંતુ સાથો સાથ, ઇસ્લામે સ્ત્રીને હલકી નઝરે જોવાનું પણ નથી કહ્યું. હઝરત રસુલે ખુદા (સ.અ.વ.) પુરૂષ અને બાળકોને સલામ કરતાં સાથો સાથ સ્ત્રીઓને પણ સલામ કરતાં હતાં જો કે યુવાન સ્ત્રીઓને સલામ કરવું મકરૂહ છે. કારણકે સલામના જવાબ દેવાથી વાતચીત આગળ વધવાની શક્યતા રહેલી છે. આના કારણે તાકીદ ભર્યું કામ કરીને સવાબ મેળવવા જતાં આપણે ક્યાંક હરામ તરફ કદમ ન ઉપાડી લઇએ. ઇસ્લામ દિલ અને નઝરની પાકઝગી માટે કેટલો સંવેદનશીલ છે.